wickkiey/tamil-wikipedia-chunked huggingface dataset:
# ஆத்தர் சுரூஸ்புரி

## சர்வதேசப் போட்டிகள்

1882 ஆம் ஆண்டில் இங்கிலாந்துத் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது . டிசம்பர் 31 , இல் மெல்போர்ன் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானர். இந்தப் போட்டியின் முதல் ஆட்டப் பகுதியில் 11 ஓட்டங்கள் எடுத்து எவான்சின் பந்துவீச்சில் ஆட்டமிழந்தார்.பின் பந்துவீச்சில் 19 ஓவர்களை வீசி மூன்று ஓவர்களை மெய்டனாக வீசினார். இரண்டாவது ஆட்டப் பகுதியில் 16 ஓட்டங்கள் எடுத்து கூப்பரின் பந்துவீச்சில் ஆட்டமிழந்தார். இந்தப் போட்டியில் முடிவு எட்டப்படவில்லை.  
1883 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது . ஆகஸ்ட் 31 இல் மான்செஸ்டர் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியின் முதல் ஆட்டப் பகுதியில் 12 ஓட்டங்கள் எடுத்து கிஃபன் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 12 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப் போட்டி சமனில் முடிந்தது.  
முதல் தேர்வுத் துடுப்பாட்டப் போட்டிக்கு முன்பாக இரு முதல்தரத் துடுப்பாட்டப் போட்டிகளில் விஒளையாடியது. முதல் தேர்வுத் துடுப்பாட்டப் போட்டி மெல்போர்ன் துடுப்பாட்ட அரங்கில் நடைபெற்றது. அதற்குப் பிறகு நியூசிலாந்துத் துடுப்பாட்ட அணிக்கு எதிராக ஏழு போட்டிகளில் விளையாடினார். 1884-85 ஆம் ஆண்டுகளில் லில்லி ஒயிட், ஷா மற்றும் சுர்ருஸ்பதி ஆகியோர் ஆத்திரேலியாவிற்கு எதிராக தேர்வுத் துடுப்பாட்டத் தொடர் விளையாடுவதற்கு ஏற்பாடு செய்தனர்.அந்த அணியின் தலைவராக சுரூஸ்பதி தேர்வானார். அடிலெய்டுவில் நடைபெற்ற முதல் போட்டியின் முதல் ஆட்டப் பகுதியில் ஓட்டங்கள் எதுவும் எடுக்கமாலும் இரண்டாவது ஆட்டப் பகுதியில் 26 ஓட்டங்கள் எடுத்து இறுதிவரை ஆட்டமிழக்காமல் அணியின் வெற்றிக்கு உதவினார். இரண்டாவது போட்டியில் முதல் ஆட்டப் பகுதியில் 72 ஓட்டங்களும் இரண்டாவது ஆட்டப் பகுதியில் 2 இறுதிவரை ஆட்டமிழக்காமல் 10 இலக்குகளில் ( ஓட்டம் எடுக்கவில்லை) அணி வெற்று பெற உதவினார். மெல்போனில் நடைபெற்ற ஐந்தாவது போட்டியில் தனது முதல் நூரு ஓட்டங்களை எடுத்தார்.
# ஜோன் சூட்டர்

**ஜோன் சூட்டர்** (*John Shuter*, பிறப்பு: பிப்ரவரி 9 1855, இறப்பு: சூலை 5 1920), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 306 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் எட்லி

**டேவிட் கோல்மேன் ஹெட்லி ** (David Coleman Headley), முன்பாக **தாவூத் சயீத் கிலானி**, (பிறப்பு சூன் 30, 1960) பாக்கித்தானிய வன்முறைக் குழு லஷ்கர்-ஏ-தொய்பாவுடன் இணைந்து சதி செய்த அமெரிக்காவின் சிகாகோ நகரில் வாழும் ஓர் பாக்கித்தானிய அமெரிக்கராவார்  
.
தனது கைதிற்குப் பிறகு மரண தண்டனையிலிருந்து தப்பிப்பதற்காக குற்றத்தை ஒப்புக்கொண்டவராக மாறிய ஹெட்லி 2008ஆம் ஆண்டு நிகழ்ந்த மும்பை தாக்குதல்களுக்கும் பிற பயங்கரவாதச் செயல்களுக்கும் பாக்கித்தானிய இராணுவ அதிகாரிகள் துணை புரிந்ததாகவும் கூறியுள்ளார்.
# டேவிட் எட்லி

## குற்றங்கள்

தனது இந்திய நுழைவு எளிதாக அமையவும் தான் பாக்கித்தானிய முஸ்லிம் என்பதை மறைக்கவும் தனது இசுலாமியப் பெயரை கிறித்தவப் பெயராக மாற்றிக் கொண்டார்.
2002க்கும் 2005க்கும் இடைப்பட்டக் காலத்தில் பாக்கித்தானிற்குப் பலமுறை சென்று தீவிரவாதப் பயிற்சி மேற்கொண்டார். இதே காலத்தில் போதைப்பொருள் தடுப்பு நிர்வாகத்தின் தகவல் அளிப்பவராகவும் பணியாற்றி உள்ளார்.
2006க்கும் 2008க்கும் இடையேலஷ்கர்-ஏ-தொய்பாவினருக்காகவும் பாக்கித்தானிய முன்னாள் இராணுவ அதிகாரிகளின் சார்பாகவும் 2008 மும்பை தாக்குதல்களின்போது தாக்கப்படக்கூடிய இலக்குகள் குறித்த ஆய்வினை மேற்கொள்ள ஐந்துமுறை இந்தியாவின் மும்பைக்குச் சென்றுள்ளார். இந்தத் தாக்குதல்களில் 168 பேர் கொல்லப்பட்டனர்.
# டேவிட் எட்லி

## கைது

முகமது நபிகள் குறித்த கேலிச்சித்திரங்கள் பதிப்பித்த டேனிசு நாளிதழுக்கு எதிரான தாக்குதலை நடத்த திட்டமிட 2009ஆம் ஆண்டு ஹெட்லி இங்கிலாந்திற்குப் பயணமானார். அக்டோபர் 2009 அன்று பாகித்தான் செல்லும் வழியில் கைது செய்யப்பட்டார்.
தனது கைது மற்றும் குற்றமேற்பு மனுவிற்குப் பிறகு ஹெட்லி அமெரிக்க மற்றும் இந்திய புலனாய்வு அதிகாரிகளுக்கு ஒத்துழைப்பு வழங்கி தனது கூட்டாளிகளைக் குறித்த பல தகவல்களை வெளிப்படுத்தியுள்ளார்.
அமெரிக்க அதிகாரிகள் இந்திய புலனாய்வு அதிகாரிகளுக்கு ஹெட்லியுடன் நேரடியாக விசாரணை மேற்கொள்ள அனுமதித்த போதிலும்
இந்தியாவில் ஹெட்லியின் பெயரை வெளியிடாததற்காக ஐயப்பாடு எழுந்தது. டகவூர் உசைன் ராணாவின் வழக்கின்போது ஹெட்லி மும்பை தாக்குதல்களுக்கு பாக்கித்தானின் அரசு உளவு அமைப்பான ஐஎஸ்ஐ பெரிதும் துணை புரிந்ததாக விரிவான தகவல்களை வெளிப்படுத்தினார். இருப்பினும் மே 31, 2011 அன்று கூறிய தனது வாக்குமூலத்தில் ஐஎஸ்ஐ தலைமைக்கு இதில் தொடர்பில்லை எனவும் கூறினார்.
# கலவை

- கலவை - இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தில் இருக்கும் ஒரு ஊர்.
- கலவை (வேதியியல்) - இரண்டு அல்லது அதற்கு மேற்பட்ட பதார்த்தங்கள் ஒன்றோடொன்று பௌதீக ரீதியில் கலந்து காணப்படுதல்.
- கலவைப் பாடல் - மூலப் பாடலை அல்லது பாடல்களை மாற்றி அல்லது வேறு பாடல்களின் கூறுகளுடன் கலந்து ஆக்கப்படும் ஒரு பாடல்.
# கலவை (வேதியியல்)

இரண்டு அல்லது அதற்கு மேற்பட்ட வேதிப்போருட்கள் ஒன்றோடொன்று பௌதீக ரீதியில் கலந்து காணப்படுதல் **கலவை** ஆகும். இங்கு வேதிப்போருட்கள் வேதி தாக்கத்தில் ஈடுபடாது.
# கலவை (வேதியியல்)

## கலவைகளை வகைப்படுத்துதல்

### ஏகவினக் கலவை

கலவையொன்றில் பௌதீக ரீதியில் கலந்திருக்கும் கூறுகளின் கட்டமைப்பு, இயல்புகள் என்பன ஒத்த தன்மை கொண்டதாகக் காணப்படுமாயின் அது **ஏகவினக் கலவை** அல்லது **கரைசல்** எனப்படும்.  
எ.கா: உப்புக் கரைசல்  
:சர்க்கரைக்கரைசல்
# கலவை (வேதியியல்)

## கலவைகளை வகைப்படுத்துதல்

### பல்லினக் கலவை

கலவையொன்றில் பௌதீக ரீதியில் கலந்திருக்கும் கூறுகளின் கட்டமைப்பு, இயல்புகள் என்பன பல்லினத் தன்மை கொண்டதாகக் காணப்படுமாயின் அது **பல்லினக் கலவை** எனப்படும்.  
எ.கா: அரிசியில் மண் கலந்திருத்தல்.
:சீமெந்துச் சாந்து
# பிராங்க் சிமைல்ஸ்

**பிராங்க் சிமைல்ஸ்** (*Frank Smailes*, பிறப்பு: மார்ச்சு 27 1910, இறப்பு: திசம்பர் 1 1970), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 269 முதல்தர துடுப்பாட்டப் போட்டிகளிலும் கலந்து கொண்டுள்ளார். 1946 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அலன் சிமித்

**அலன் சிமித்** (*Alan Smith*, பிறப்பு: அக்டோபர் 25 1936 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், 428 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1962 - 1963 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சீ. ஆப்ரே சிமித்

**சீ. ஆப்ரே சிமித் ** (*C. Aubrey Smith*, பிறப்பு: சூலை 21 1863, இறப்பு: திசம்பர் 20 1948), இங்கிலாந்து அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 143 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். ரவுண்ட் தெ கார்னர் சுமித் எனும் புனைப் பெயரும் இவருக்கு உண்டு. வலதுகை மட்டையாளர் மற்றும் வலதுகை வேகப் பந்துவீச்சாளரான இவர் இங்கிலாந்து தேசிய அணி, கேம்ப்ரிட் பல்கலைக்கழக அணி, சசெக்ஸ் மற்றும் டிரான்ஸ்வால் ஆகிய துடுப்பாட்ட அணிகளுக்காக விளையாடினார். இவர் சார்டர்ஹவுஸ்மற்றும் கேம்பிரிட்ஜ் பல்கலைக்கழங்களில் கல்வி பயின்றார்.
# சீ. ஆப்ரே சிமித்

## ஆரம்பகால வாழ்க்கை

சுமித் லண்டன், இங்கிலாந்தில் சூலை 21, 1863 இல் பிறந்தார். இவரின் தந்தை சார்லஸ் ஜான் ஒரு மருத்துவர். இவரின் தாய் சாரா அன், இவருக்கு பெரில் ஃபேபர் எனும் சகோதரி காஸ்மோ ஹாமில்டனை மணந்தார். இவர் சார்ஹவுஸ் பள்ளியில் பள்ளிக்கல்வியினைப் பயின்றார். மேலும் கேம்ப்ரிட்ஜில் உள்ள புனித ஜான் கல்லூரியில் பட்டம் பெற்றார். 1888 ஆம் ஆண்டில் இவர் தென்னாப்பிரிக்காவில் வாழந்தார். இவர் 1896 ஆம் ஆண்டில் இசபெல்லா என்பவரைத் திருமணம் செய்தார்.
# சீ. ஆப்ரே சிமித்

## சர்வதேச போட்டிகள்

1889 ஆம் ஆண்டில் தென்னாப்பிரிக்கத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .மார்ச் 12 இல் போர்ட் எலிசபெத்தில் நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இவர் 1882 முதல் 1885 ஆம் ஆண்டுகளில் பலமுரை சசெக்ஸ் மற்றும் கேம்ப்ரிட்ஜ் அணிகளிக்காக விளையாடியுள்ளார். 1932 ஆம் ஆண்டில் இவர் ஹாலிவுட் துடுப்பாட்ட சங்கம் என்பதனை நிறுவினார். உள்ளூர் அமெரிக்க வீரர்கள் மற்றும் டேவிட் நிவன், லாரன்ச் ஆலிவர், நிஜல் புரூசு மற்றும் லெஸ்லி ஆவர்டு ஆகியோர் இந்த சங்கத்தில் சேர்ந்தனர்.
# சீ. ஆப்ரே சிமித்

## திரைப்பட வாழ்க்கை

1985 ஆம் ஆண்டில் லண்டன் நாடக அரங்கில் நடிக்கத் துவங்கினார். *தெ பிரிசனர் ஆஃப் செந்தா* என்பதில் முக்கியக் கதாப்பத்திரத்தில் தோன்றினார். அதன்பிறகு கிங் மற்றும் *லுக் அலைக்* போன்றவற்றில் இரட்டை வேடங்களில் தோன்றினார். 1895 ஆம் ஆண்டில் மிசஸ் எப்ஸ்மித் மற்றும் 1907 இல் மேரி தோரோவுடன் இணாஇந்து *தெ மாரல்ஸ் ஆஅஃப் மார்கஸ் எனும்* திரைப்படத்தில் நடித்தார்.
# சீ. ஆப்ரே சிமித்

## விருதுகள்

*ஹாலிவுட் வாக் ஆஃப் ஃபேம் விருது * 1933 ஆம் ஆண்டில் ஸ்கிரீன் ஆக்டர் கில்டு விருது பெற்றார். 1938 ஆம் ஆண்டில் இவர் சிபிஇ (*கமாண்டர் ஆஃப் தெ ஆர்டர் ஆஃப் பிரித்தானிய எம்பயர் விருது) 1944 ஆம் ஆண்டில்* ஆறாம் ஜார்ஜ் இவரரின் ஆங்கில- அமெரிக்க நட்புறவிற்காக நைட் பட்டம் வழங்கினார்.
# கிறிஸ் சிமித்

**கிறிஸ் சிமித்** (*Chris Smith *, பிறப்பு: அக்டோபர் 15 1958 ), இங்கிலாந்து அணியின் துடுப்பாட்டக்காரர் ஆவார். இவர் எட்டு தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 269 முதல்தர துடுப்பாட்டப் போட்டிகளிலும், 214 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 1986 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தேவிபிரசாத் சட்டோபாத்தியாயா

**தேவிபிரசாத் சட்டோபாத்தியாயா** (*Debiprasad Chattopadhyaya*, நவம்பர் 19, 1918 – மே 8, 1993) இந்திய மார்க்சியப் புலமையாளர்களில் மிகவும் குறிப்பிடத்தக்கவர். இந்திய மெய்யியல் மரபு குறித்து மிக முக்கியமான ஆய்வுகளை நிகழ்த்தியுள்ளார்.இவருடைய மிகவும் குறிப்பிடத்தக்க படைப்பு **உலகாயதம்-பண்டை இந்தியப் பொருள்முதல் வாதம் பற்றிய ஓர் ஆய்வு**.பண்டைய இந்திய அறிவியல், தொழில்நுட்ப வரலாற்றிலும் மிக முக்கியமான ஆய்வுகளை நிகழ்த்தியுள்ளார்.
# தேவிபிரசாத் சட்டோபாத்தியாயா

### வாழ்க்கைக் குறிப்பு

கொல்கத்தா பாவனிபூர் மித்ரா நிலையத்தில் தொடக்கப் பள்ளிக் கல்வியையும், கொல்கத்தா மாநிலக் கல்லூரி, கல்கத்தா பல்கலைக்கழகம் ஆகியவற்றில் மெய்யியலையும் கற்றார். 1939–1942 ஆகிய ஆண்டுகளுக்கிடையில் B.A. (Honours), M.A. ஆகிய பட்ட வகுப்புகளில் முதலிடம் பெற்றுத் தேர்ச்சியடைந்தார்.ஜார்ஜ் தாம்சனின் ஆய்வுமுறையைப் பின்பற்றி உலகாயதம் பற்றி ஆய்வு செய்தார்.கொல்கத்தா நகரக் கல்லூரியில்(city colleage)நெடுங்காலம் மெய்யியலைப் போதித்தார்.
# தேவிபிரசாத் சட்டோபாத்தியாயா

## தமிழில் வெளிவந்துள்ள இவருடைய நூல்கள்

1. உலகாயதம்
1. இந்தியத் தத்துவத்தில் நிலைத்திருப்பனவும் அழிந்தனவும்
1. இந்தியத் தத்துவ இயல்-ஓர் எளிய அறிமுகம்
# அண்ணா தொழில்நுட்பப் பல்கலைக்கழகம்

**அண்ணா தொழில்நுட்பப் பல்கலைக்கழகம்** என்பது பின்வருவனவற்றைக் குறிக்கலாம்:
- அண்ணா தொழில்நுட்பப் பல்கலைக்கழகம், சென்னை
- அண்ணா தொழில்நுட்பப் பல்கலைக்கழகம், கோயம்புத்தூர்
- அண்ணா தொழில்நுட்பப் பல்கலைக்கழகம், மதுரை
- அண்ணா தொழில்நுட்பப் பல்கலைக்கழகம், திருச்சி
- அண்ணா தொழில்நுட்பப் பல்கலைக்கழகம், திருநெல்வேலி
---
# தாமோதர் தர்மானந்தா கோசாம்பி

**டி. டி. கோசாம்பி** எனப் பரவலாக அறியப்பட்ட **தாமோதர் தர்மானந்தா கோசாம்பி** (*Damodar Dharmananda Kosambi*, ஜூலை 31, 1907–ஜூன் 29, 1966)) ஒரு இந்திய மார்க்சியப் புலமையாளர், கணிதவியலாளர், புள்ளியியலாளர் மற்றும் பல்துறை அறிஞர். இந்திய மார்க்சிய வரலாறெழுதலில் அடிப்படைகளை இட்டவர்.
# தாமோதர் தர்மானந்தா கோசாம்பி

## பிறப்பு

இவர் புகழ் பெற்ற பாளி மொழி அறிஞர் ஆச்சாரிய தர்மானந்த தாமோதர் கோசாம்பியின் மகன் ஆவார்.
# தாமோதர் தர்மானந்தா கோசாம்பி

## பிறப்பு

### படிப்பு

தாமோதர் தர்மானந்தா கோசாம்பி 1907ல் பிறந்தார். அவரது தந்தை உலகப்புகழ்பெற்ற பௌத்த தத்துவமேதை தர்மானந்த தாமோதர் கோசாம்பி. 1918ல் கோசாம்பி தன் தந்தையுடனும் குடும்பத்துடனும் மசாசுசெட்ஸில் உள்ள கேம்பிரிட்ஜ் பல்கலைக்கு பயணமானார். அவரது தந்தை ஹார்வார்ட் பல்கலையில் பேராசிரியராக பணியாற்றச் சென்றார். மசாசுசெட்ஸின் கிராமர் பள்ளியில் பயின்றபின் 1920ல் கேம்பிரிட்ஜ் உயர்நிலைப்பள்ளியில் சேர்ந்தார். அங்கே அவர் கேம்பிரிட்ஜ் சாரணர் அமைப்பில் பங்குபெற்றார்  
கேம்பிரிட்ஜில் மிகச்சிறப்பான வெற்றி பெற்று 1924ல் ஹார்வார்ட் பல்க்லையில் சேர்ந்தார். ஆனால் அவரது தந்தை இந்திய சுதந்திரப்போரில் பங்கெடுக்க விரும்பி திரும்பி வந்தமையால் கோசாம்பி படிப்பை விட்டுவிட்டு குஜராத்துக்கு வந்துசேந்தார். 1926ல் கோசாம்பி மீண்டும் அமெரிக்கா திரும்பி ஹார்வார்ட் பல்கலையில் சேர்ந்தார். ஜார்ஜ் டேவிட் பிர்க்காஃப் அவர்களின் கீழே கணிதவியலில் ஆய்வுசெய்ய ஆரம்பித்தார். 1929ல் ஹார்வார்டில் கணிதத்தில் இளங்கலை பட்டம் பெற்று இந்தியா திரும்பினார்  
இந்தியா<nowiki/>வில் கோசாம்பி பனாரஸ் இந்து பல்கலையில் கணிதமும் ஜெர்மன் மொழியும் கற்பிக்கும் ஆசிரியராக ஆனார். கணித ஆய்வுகளையும் செய்துவந்தார். அவரது முதல் ஆய்வேடு *Precessions of an Elliptic Orbit* 1930ல் வெளிவந்தது
# தாமோதர் தர்மானந்தா கோசாம்பி

## பிறப்பு

### ஆராய்ச்சிகள்

1931ல் கோசாம்பி நளினி என்ற செல்வந்த குடும்பத்துப் பெண்ணை மணந்தார். அலிகார் முஸ்லீம் பல்கலைக்குக் கணிதப்பேராசிரியராக அழைக்கப்பட்ட கோசாம்பி அங்கே பணியாற்ற ஆரம்பித்தார். அங்கே பணியாற்றும்போது கணிதம் [Differential Geometry ]மற்றும் பொறியியலில் [Path Spaces.] அவர் எட்டு ஆய்வேடுகளைத் தயாரித்தார்.  
1933ல் கோசாம்பி பூனாவில் உள்ள ஃபெர்கூசன் கல்லூரியில் டெக்கான் கல்வி கழகத்தில் கணிதவியலாசிரியராகச் சேர்ந்தார். பன்னிரண்டு வருடங்கள் அங்கே பணியாற்றினார். இக்காலகட்டத்தில் அவரது மகள்கள் மாயா மற்றும் மீரா ஆகியோர் பிறந்தார்கள். மீரா பின்னாளில் முக்கியமான பெண்ணியச் சிந்தனையாளராக அறியப்பட்டார்.  
இங்கே பணியாற்றும்போது கோஸாம்பி 1944ல் வரைபடங்களை ஆராய்ந்து புகழ்பெற்ற ஆய்வேடு ['The Estimation of Map Distance from Recombination Values’] ஒன்றை வெளியிட்டார். இது கோசாம்பியின் வரைபடசெயல்பாட்டுக் கொள்கை எனப்படுகிறது. அதேபோல புள்ளியியலிலும் முக்கியமான சில முன்னோடி முயற்சிகளைச் செய்தார். proper orthogonal decomposition (POD) என அழைக்கப்படும் அந்த ஆய்வு இன்றும் புகழ்பெற்றுள்ளது.  
இக்காலகட்டத்தில் கோசாம்பி வரலாற்றாய்வுக்குள் புகுந்தார். சம்ஸ்கிருதத்தை கற்றுத்தேர்ந்தார். மூலநூல்களைத் தேடி ஆராய்ந்தார். சம்ஸ்கிருதச் செவ்வியல் கவிஞரான ஃபத்ருஹரி பற்றிய முக்கியமான ஆய்வுக்கட்டுரை ஒன்றை 1948ல் பிரசுரித்தார்.
# தாமோதர் தர்மானந்தா கோசாம்பி

## பிறப்பு

### அரசியல் செயல்பாடு

ஏறத்தாழ இக்காலகட்டத்தில் கோசாம்பி அரசியல் செயல்பாடுகளிலும் பங்கேற்றார். காங்கிரஸின் தீவிரச்செயல்பாட்டாளராக அவரது தந்தை இருந்தபோதிலும்கூட கோசாம்பி மார்க்ஸிய ஆய்வுமுறைகளிலும் மார்க்ஸிய அரசியலிலும் தீவிரமாக ஈடுபட்டார்  
1945ல் ஹோமி பாபா கோசாம்பியை டாட்டா இன்ஸ்டிடியூட் ஆஃப் ஃபண்டமெண்டல் ரிச்சர்ச் (TIFR) அமைப்புக்கு அழைத்தார். அங்கே கோசாம்பி கணிதத்தில் ஆய்வுசெய்தார். அன்று உருவாகி வந்துகொண்டிருந்த கணிப்பொறியலை ஆய்வுசெய்வதற்காக 1948 முதல் இரு வருடங்கள் கோசாம்பி யுனெஸ்கோ உதவியுடன் இங்கிலாந்துக்கும் அமெரிக்காவுக்கும் சென்றார். அப்போது சிக்காகோ பல்கலையில் கணிதப் பேராசிரியராகவும் பணியாற்றினார். பிரின்ஸ்டன் பல்கலையின் உயராய்வுக் குழுமத்திலும் பணியாற்றினார்.  
லண்டனில் அவருக்கு இந்தியவியலாளர் ஏ.எல்.பாஷாம் அவர்களுடன் நெருங்கி பழக நேர்ந்தது. அது அவரை மீண்டும் வரலாற்றாய்வுகளில் ஆர்வம் கொள்ளச் செய்தது .  
இந்தியா திரும்பிய கோசாம்பி இந்திய அரசியலிலும் ஈடுபட்டார். கோசாம்பி ருஷ்ய ஆதரவு மனநிலை கொண்டவ்ர். ஆனால் உலக அமைதி இயக்கத்தில் சேர்ந்து உலக அமைதி<nowiki/>க்காகப் போராடினார். இந்தியாவில் அணுசக்தி மயமாதலுக்கு எதிரான கருத்துக்களைப் பரப்பியதில் பெரும்பங்கு அவருக்கு உண்டு. கோசாம்பி அணு ஆற்றலுக்கு மாற்றாக மாற்று எரிபொருட்களை உருவாக்கவேண்டுமென கருத்துக்கொண்டிருந்தார்  
இக்காலகட்டத்தில் இந்தியாவின் தொன்மையான வரலாற்றை ஆராய்ந்த கோசாம்பி அவரது புகழ்பெற்ற முதல் வரலாற்று நூலை 1956ல் வெளியிட்டார். ‘இந்திய வரலாற்றாய்வுக்கு ஒரு முன்னுரை [Introduction to the Study of Indian History ] பல முக்கியமான வினாக்களை எழுப்பிய இந்த நூல் பெரிதும் பேசப்பட்டது  
1952 முதல் 1962 வரை சீனாவில் இருந்த கோசாம்பி சீனப்புரட்சியை நேரில் கண்டார். அது அவருக்குள் நவீன உற்பத்திமுறை மற்றும் நுகர்வோர் பண்பாடு மேல் ஆழமான ஐயத்தை உருவாக்கியது. நேரு பாணி பெருந்தொழிலாக்கம் மற்றும் தொழில்நுட்ப அறிவியல் மேல் நம்பிக்கை இழந்த கோசாம்பி டாட்டா அறிவியல் ஆய்வுக்கழகத்தில் இருந்து விலகினார்  
அதன்பின் கோசாம்பியின் ஆய்வு முழுக்க முழுக்க இந்திய வரலாற்றில் குவிந்தது. அவரது பெரும்படைப்பு என்று கருதப்படும் ’பண்டைய இந்தியாவின் பண்பாடும் நாகரீகமும்’ என்ற நூல் 1965ல் வெளிவந்தது. இந்நூல் தமிழில் எஸ்.ஆர்.என்.சத்யாவால் மொழியாக்கம்செய்யப்படது.  
கோசாம்பி இந்திய அறிவியல் தொழில் துறைக் கழகத்தின் [Council of Scientific and Industrial Research -CSIR] முதுநிலை ஆய்வாளராக நியமிக்கப்பட்டார். அக்காலகட்டத்தில்தான் அவரது முக்கியமானவரலாற்று ஆய்வேடுகள் வெளிவந்தன. இக்காலகட்டத்தில் குழந்தைகளுக்கான கதைகளையும் நிறைய எழுதினார். அவர் எழுதியவற்றில் கணிசமானவை அவர் காலகட்டத்தில் பிரசுரமாகவில்லை.  
கோசாம்பி ஜூன் 29, 1966ல் காலமானார். அவரது மரணத்துக்கு பின் அவருக்கு இந்திய பல்கலைமானியக்குழுவின் உயரிய விருதான ஹரி ஓன் ஆஷ்ரம் விருது அளிக்கப்பட்டது
# தாமோதர் தர்மானந்தா கோசாம்பி

## பிறப்பு

### கோசாம்பியின் வரலாற்றாய்வுப் பங்களிப்பு

கோசாம்பியின் வரலாற்றாய்வுமுறை இந்திய வரலாற்றாய்வில் பெரும் திருப்புமுனையாக அமைந்தது. ஒரு மன்னனின் பெயரைவிட எந்த வகையான கலப்பை பயன்படுத்தப்பட்டது என்பதே வரலாற்றை ஆராய்வதற்கு முக்கியமானது என அவர் கூறினார். உற்பத்திமுறை,வினியோகம் ஆகியவற்றின் அடிப்படையில் சமூகப்பரிணாமத்தை உருவகித்து அதைக்கொண்டு வரலாற்றை உருவாக்க முற்பட்டார். மதக்குறியீடுகள் சடங்குகள் ஆசாரங்கள் போன்றவற்றை சமூக வளர்ச்சியின் சித்திரத்தை காட்டும் அடையாளங்கள் என்று அவர் விளக்கினார். ‘தொன்மமும் உண்மையும்’ என்ற அவரது நூலில் இந்திய தெய்வங்களை இந்தியாவின் சமூக வளர்ச்சி பற்றி ஆராய்வதற்கான குறியீடுகளாக அவர் பயன்படுத்துவதைக் காணலாம். கோசாம்பியை ஒரு சம்பிரதாய மார்க்ஸியர் என்று சொல்லலாம்.  
கோசாம்பியின் ஆய்வுமுறையை மேலெடுத்த ஆய்வாளர்கள் என ஆர்.எஸ்.சர்மா, இர்பன் அபீப் (Irfan Habib), ரொமிளா தாப்பர் போன்றவர்களைச் சொல்லலாம். இன்றும் அவரது ஆய்வுமுறை வெற்றிகரமாகக் கையாளப்படுகிறது.
# தாமோதர் தர்மானந்தா கோசாம்பி

## படைப்புகள்

டி. டி. கோசாம்பியின் படைப்புகளில் சில தமிழில் மொழி பெயர்க்கப்பட்டுள்ளது. அவைகள்:  
1. பண்டைய இந்தியா
1. இந்திய வரலாறு ஓர் அறிமுகம்
1. தொன்மமும் உண்மையும்  
: இவரது மறைவுக்குப் பின்னர் வெளிவந்த ஆங்கில மொழி நூல்கள்:
1. "Indian Numimatics" (1981)
1. *D.D. Kosambi on History and Society* (1985)
1. *Problems of Interpretation* (1985)
1. "Science, Society & Peace" (1986)
# டேவிட் சிமித்

**டேவிட் சிமித்** (*David Smith*, அக்டோபர் 5 1934 - திசம்பர் 17 2003), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 386 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 - 1962 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் சிமித் (1956)

**டேவிட் சிமித் ** (*David Smith *, பிறப்பு: சனவரி 9 1956, இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1986 - 1990 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வில்ப் சிலெக்

**வில்ப் சிலெக்** (*Wilf Slack*, பிறப்பு: திசம்பர் 12 1954, இறப்பு: சனவரி 15 1989), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் 237 முதல்தர துடுப்பாட்டப் போட்டிகளிலும், 183 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1986 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரெக் சின்பீல்ட்

**ரெக் சின்பீல்ட் ** (*Reg Sinfield*, பிறப்பு: திசம்பர் 24 1900, இறப்பு: மார்ச்சு 17 1988), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 430 முதல்தர துடுப்பாட்டப் போட்டிகளிலும் கலந்து கொண்டுள்ளார். 1938 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் சிம்சு

**ஜிம் சிம்சு** (*Jim Sims*, பிறப்பு: மே 13 1903, இறப்பு: ஏப்ரல் 2 1973), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 462 முதல்தர துடுப்பாட்டப் போட்டிகளிலும் கலந்து கொண்டுள்ளார். 1935 -1937 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோர்ஜ் சிம்ப்சன் ஹேவார்ட்

**ஜோர்ஜ் சிம்ப்சன் ஹேவார்ட்** (*George Simpson-Hayward*, சூன் 7 1875 - அக்டோபர் 2 1936), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 200 முதல்தர துடுப்பாட்டப் போட்டிகளிலும் கலந்து கொண்டுள்ளார். 1910 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிறிஸ் சில்வர்வூட்

**கிறிஸ் சில்வர்வூட்** (*Chris Silverwood*, பிறப்பு: மார்ச்சு 5 1975), இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 - 2002 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரயான் சைட்பொட்டம்

**ரயான் சைட்பொட்டம்** (*Ryan Sidebottom*, பிறப்பு: சனவரி 15 1978), இங்கிலாந்து அணியின் துடுப்பாட்டக்காரர். இவர் 22 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும் 152 முதல்தர துடுப்பாட்டப் போட்டிகளிலும், 177 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2001 - 2010 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்னி சைட்பொட்டம்

**ஆர்னி சைட்பொட்டம்** (*Arnie Sidebottom*, பிறப்பு: ஏப்ரல் 1 1954) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் 228 முதல்தர துடுப்பாட்டப் போட்டிகளிலும், 240 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1985 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டொனால்ட் சிமித்

**டொனால்ட் சிமித்** (*Donald Smith*, பிறப்பு: சூன் 14 1923, இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 377 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1957 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எட் சிமித்

**எட் சிமித்** (*Ed Smith*, பிறப்பு: சூலை 19 1977, இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும் , 197 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 2003 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹாரி சிமித் (1881)

**எட் சிமித்** (*Harry Smith *, பிறப்பு: மே 21 1891, இறப்பு: நவம்பர் 12 1937), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 402 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1928 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் சிமித்

**ஜிம் சிமித்** (*Jim Smith *, பிறப்பு: ஆகத்து 25 1906, இறப்பு: பிப்ரவரி 8 1979), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 208 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 37 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எம். ஜே. கே. சிமித்

**எம். ஜே. கே. சிமித்** (*M. J. K. Smith*, பிறப்பு: சூன் 30 1933), இங்கிலாந்து அணியின் துடுப்பாட்டக்காரர் ஆவார். இவர் 50 தேர்வுத் துடுப்பாட்டப் போட்டிகளிலும் , 637 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1958 - 1972 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தமிழ்நாடு தனியார் பள்ளி கட்டண நிர்ணயக் குழு

தமிழ்நாட்டின் தனியார் பள்ளிக் கட்டண நிர்ணயக் குழு தமிழக அரசால் பெற்றோர்களின் கோரிக்கைகளுக்கு ஏற்ப தனியார் பள்ளிகளில் நிலவும் தன்னிச்சையான கட்டண வீதங்களை முறைப்படுத்தும் நோக்கத்துடன் திசம்பர் 2009இல் ஏற்படுத்தப்பட்டது. இதன் தலைவராக நீதியரசர் கோவிந்தராசன் நியமிக்கப்பட்டார். தமிழ்நாட்டிலுள்ள 10,233 மானியம் பெறாத பள்ளிகளின் கட்டுமானம், ஆசிரியர்களின் ஊதியம், மற்றபிற செலவினங்கள் ஆகியவை குறித்த தகவல்களைப் பெற்று, அவ்வகை தகவல்களைத் தர மறுத்த 701 பள்ளிகள் உள்ளிட்ட 10,934 தனியார் பள்ளிகளுக்கான கட்டணங்களை பரிந்துரைத்தது. 955 பக்கங்கள் கொண்ட இந்த அறிக்கையை தமிழக அரசு அக்டோபர் 21, 2010 அன்று தனது இணைய தளத்தில் வெளியிட்டது.  
ஆனால் இந்தக் கட்டண வீதங்களை ஏற்க மறுத்த 6,500 பள்ளிகள் இந்த கட்டணங்களை மீளாய்வு செய்ய வேண்டும் என சென்னை உயர்நீதி மன்றதில் முறையிட்டன. இதனை ஏற்ற நீதிமன்றம் இந்தப் பள்ளிகளுக்கான கட்டணங்களை நான்கு மாதங்களில் மீளாய்வு செய்யுமாறு உத்தரவிட்டது. கட்டண வீதங்களை வெளியிட்டபிறகு தனது பொறுப்பிலிருந்து கோவிந்தராசன் விலகியதால் அக்டோபர் 31, 2010 அன்று குழுத் தலைவராக ஓய்வு பெற்ற உயர்நீதிமன்ற நீதியரசர் ரவிராஜ பாண்டியன் நியமிக்கப்பட்டார்.  
தமிழ்நாடு தொழில்சார் கல்விநிறுவனங்களுக்கான சேர்க்கைக்கான நிரந்தரக் குழுவின் தலைவராக உள்ள ரவிராஜ பாண்டியன் தலைமையில் இந்தக் குழு மாவட்டம் வாரியாக பள்ளிகளை அழைத்து பள்ளிகளின் விவரங்களை கேட்டறிந்தது. நேர்முக கேட்பு 15.11.2010 முதல் 4.5.2011 வரை நடைபெற்றது. ஒவ்வொரு பள்ளியும் அளித்த விவரங்கள் மேல்முறையீடு செய்த போது அளித்த விவரங்கள் நேர்முக கேட்பின்போது அளித்த விவரங்கள் ஆகிய மூன்றையும் ஒருங்கிணைத்து தணிக்கையாளர்களின் தணிக்கைக்கு உட்படுத்தி மீண்டும் சரிபார்த்து இறுதி கட்டணங்கள் கொண்ட தனது அறிக்கையை சூன் 13, 2011 அன்று வெளியிட்டது. இந்த கட்டண வீதங்கள் ஒவ்வொரு தனியார் பள்ளிக்கும் கட்டண விகிதத்தை வழங்குமாறு மாவட்ட முதன்மை கல்வி அதிகாரிகளிடம் வழங்கப்பட்டது. மேலும் பள்ளிக் கட்டண முழு விவரமும் பள்ளி கல்வி இணைய தளத்தில் வெளியிடப்படும். மூன்று கல்வியாண்டுகளுக்கு இந்தக் கட்டணங்கள் செயலில் இருக்கும் எனவும் அறிவிக்கப்பட்டுள்ளது.  
தனது அறிக்கையை வெளியிட்டபிறகு ரவிராஜ பாண்டியன் முந்தைய தலைவர் போலவே தம் பதவியிலிருந்து விலகினார்.
# வார்ப்புரு:முதலமைச்சர்/குறிப்புகள்

<noinclude>இந்த வார்ப்புரு தற்போதைய முதலமைச்சர் பற்றிய குறிப்புகளை தொகுப்பதற்காக பயன்படுத்தப்படுகிறது. உதா. என்று கொடுத்தால் அதில் **** என்று காட்டுகிறது. இவர் பற்றிய குறிப்புகளை காட்டுவதற்காக இந்த வார்ப்புருவில் தொகுக்கலாம். ஒன்றுக்கும் மேற்பட்ட குறிப்புகளையும் தொகுக்க முடியும். அரசு இணையதளங்களாக இருத்தல் மிகவும் நல்லது.
# அவன் இவன்

***அவன் இவன்*** 2011 ஆம் ஆண்டு வெளியான ஒரு தமிழ்த் திரைப்படமாகும். இதில் ஆர்யா, விஷால் ஆகியோருடன் புதுமுகங்கள் ஜனனி ஐயர் மற்றும் மது ஷாலினி ஆகியோர் நடித்துள்ளனர்.
# அவன் இவன்

## கதைச் சுருக்கம்

ஒரு தகப்பன், வெவ்வேறு தாய்கள் என்று எதிரும் புதிருமாய் இருக்கும் சகோதரர்களான வால்ட்டர் வணங்காமுடி [விஷால்], கும்புடுறேன்சாமி [ஆர்யா]. ஜமீன் தீர்த்தபதியாக வரும் ஹைனெஸ் [ஜி.எம்.குமார்]. இவர்களுக்கு இடையில் நடக்கும் நகைச்சுவை திரைப்படம். இறுதியில் ஹைனஸ்ஸை அடிமாட்டு ஏலக்காரன் கொலை செய்து விடுகிறான். பழிவாங்கும் ஆக்ரோஷமான கதை. இயக்குநர் பாலாவின் மாறுபட்ட பாத்திர அமைப்புகளோடு விறுவிறுப்பாக செல்லும் கதை.
# கண்மாய்

**கண்மாய்** என்பது குளம், ஏரி போன்ற ஒரு நீர்நிலை. இது தமிழ்நாட்டின் தென்மாவட்டங்களில் மிகுந்து காணப்படுகிறது.  
கண்மாய் நீர் மக்களுக்கு குடிக்கவும், வேளாண்மைக்கும் பயன்படுகிறது. மேலும் சில கண்மாய்கள் பறவைகள் மிகுந்து வாழ ஏற்றதாக உள்ளது. இராமநாதபுரம் மாவட்டத்தில் உள்ள தேத்தமங்கலம் கண்மாய் பறவைகள் சரணாலயமாக அறிவிக்கப்பட்டுள்ளது.  
பெரிய கண்மாய்கள் சில கிலோமீட்டர் வரை நீள, அகலங்களைக் கொண்டிருக்கும். தமிழகத்தின் இரண்டாவது பெரிய கண்மாயான ஆர். எஸ்.மங்களம் கண்மாயின் நீளம் 19.8 கி.மீ, அகலம் 6 கி.மீ.16 பெரிய மடைகளையும்,10 மடைகளின் பெயரில் ஊர்களையும் உடைய மிகப்பிரமாண்டமான கண்மாய்.
# துளசி சுந்தரம்

**துளசி சுந்தரம்** (பி: 1942) மலேசியாவில் எழுத்தாளர்களுள் ஒருவராவார். இவர் ஓய்வு பெற்ற தமிழாசிரியையும் கூட.
# துளசி சுந்தரம்

## எழுத்துத் துறை ஈடுபாடு

1958 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள் கட்டுரைகள் ஆகியவற்றையே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# இ. தெய்வானை

**இ. தெய்வானை** (பிறப்பு: ஆகத்து 15 1950) மலேசியாவில் எழுத்தாளர்களுள் ஒருவராவார். இவர் ஓர் ஆசிரியையும் கூட. மலேசிய இந்து சங்கம் மூவார் வட்டாரத்தின் மாதர் பகுதித் தலைவியுமாவார்.
# இ. தெய்வானை

## எழுத்துத் துறை ஈடுபாடு

1965 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# இ. தெய்வானை

## பரிசுகளும் விருதுகளும்

- தமிழ் நேசன் பவுன் பரிசு (1973)
- முருகு சுப்ரமணியன் விருது - மலேசியத் தமிழ் எழுத்தாளர் சங்கம் (1988)
- பாரதிதாசன் குழுவினரின் எழுத்தாளர் தின விருது (1998)
- மலேசியத் தமிழ் எழுத்துலகம் தளத்தில் இ. தெய்வானை பக்கம்
# ஏ. தேவராஜன்

**ஏ. தேவராஜன்** (பிறப்பு: சூன் 20 1967) மலேசியாவில் எழுத்தாளர்களுள் ஒருவராவார். இவர் மலாய் மொழி ஆசிரியரும், சிறந்த ஒவியருமாவார். மற்றும் "அருவி", "இலக்கியக் குரிசில்" ஆகிய இதழ்களில் துணைசிரியராகவும் பணியாற்றியுள்ள இவர் மேடை நாடகங்களிலும் நடித்துள்ளார்.
# ஏ. தேவராஜன்

## எழுத்துத் துறை ஈடுபாடு

1983 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பல சிறுகதைகள், கட்டுரைகள், 2000த்துக்கு மேற்பட்ட புதுக் கவிதைகள், வானொலி நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. ஜெர்மனியிலிருந்து வரும் "பூவரசு", டென்மார்க்கிலிருந்து வரும் "இளைஞன்" இதழ்களிலும் இவரது எழுத்துக்கள் வெளிவந்துள்ளன.
# நம் உரத்த சிந்தனை (சிற்றிதழ்)

| *நம் உரத்த சிந்தனை* |  |
| --- | --- |
| **வெளியீட்டாளர்** | ஈ. மணி |
| **இதழாசிரியர்** | உதயம்ராம் |
| **வகை** | தமிழ்ச் சிற்றிதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** | 2002 |
| **நிறுவனம்** |  |
| **நகரம்** | சென்னை |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | நம் உரத்த சிந்தனை மாத இதழ்
எண் 53, லட்சுமி அம்மன் கோயில் தெரு,
பெரம்பூர்
சென்னை - 600 011,
தமிழ்நாடு,
இந்தியா |
| **வலைப்பக்கம்** | } |  
தமிழகத்திலிருந்து வெளிவரும் பல சிற்றிதழ்களில் **நம் உரத்த சிந்தனை** மாத இதழும் ஒன்று. சென்னையிலிருந்து வெளியாகும் இந்த இதழின் ஆசிரியராக எஸ். ஜி. வெங்கட்ராமன் என்கிற உதயம்ராம் என்பவர் இருந்து வருகிறார். இந்த இதழில் பல புதிய எழுத்தாளர்களின் படைப்புகள் இடம் பெற்றுள்ளது. இந்த இதழுக்கு உரத்த சிந்தனை வாசகர் வட்டம் எனும் பெயரில் தமிழகத்தின் பல மாவட்டங்களில் அமைப்புகள் உள்ளன. புதுதில்லி, ஹைதராபாத் நகரங்களிலும் கிளை அமைப்புகள் அமைக்கப்பட்டிருக்கின்றன.
# வெ. தேவராஜுலு

**வெ. தேவராஜுலு** (பி: 1941) மலேசியாவில் எழுத்தாளர்களுள் ஒருவராவார். வெ. தேவராசன் எனும் புனைப்பெயரால் அறியப்பட்ட இவர் கிறித்துவ சமயப் போதகருமாவார். மேலும் இவர் பினாங்குத் தமிழ் எழுத்தாளர் சங்கத் துணைத் தலைவராக 2006 முதல் பணியாற்றி வருகின்றார்.
# வெ. தேவராஜுலு

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சமயபோதனை தவிரச் சமுதாயச் சிந்தனையும், உடல் நலமும் இவர் எழுத்துக்களின் கருப்பொருள்களhகக் காணப்பட்டன. கூடுதலாக சிறுகதைகள், கட்டுரைகள், புதுக்கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கு. தேவேந்திரன்

**கு. தேவேந்திரன்** (பி: 1967) மலேசியாவில் எழுத்தாளர்களுள் ஒருவராவார். இவர் மலேசிய நண்பன், மக்கள் ஓசை ஆகிய பத்திரிகைகளின் செய்தியாளராகவும் பணியாற்றி வருகின்றார்.
# கு. தேவேந்திரன்

## எழுத்துத் துறை ஈடுபாடு

1985 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் செய்திகள், கட்டுரைகள் எழுதிவரும் அதேநேரம், புதுக்கவிதையையும் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கு. தேவேந்திரன்

## பரிசில்களும், விருதுகளும்

- பத்திரிகையாளர் பணிக்கான விருது
- மலேசியத் தமிழ் எழுத்துலகம் தளத்தில் கு. தேவேந்திரன் பக்கம்
# நடராஜா முனியப்பன்

**நடராஜா முனியப்பன்** மலேசியாவில் எழுத்தாளர்களுள் ஒருவராவார். 'தமிழ் கிறுக்கன்' எனும் புனைப்பெயரால் அறியப்பட்ட இவர் தனது பெற்றோர்களை, தெய்வங்களாக போற்றி வருகின்றார். அத்துடன் இவர் 18 முறை இரத்த தானம் செய்திருப்பது குறிப்பிடத்தக்கதொரு விடயமாகும்.
# நடராஜா முனியப்பன்

## எழுத்துத் துறை ஈடுபாடு

2002 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பல கட்டுரைகள், சிறுகதைகள் போன்றவற்றை எழுதி வருகின்ற இவர் தனது தனது படைப்புக்களில் சமூகப்பிரச்னைகளைப் பற்றியும் அவற்றைக் களையும் வழிமுறைகளைப் பற்றியும் எழுதுவதில் ஆர்வம் காட்டியிருப்பதை அவதானிக்கக்கூடியதாகவுள்ளது. இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# நடராஜா முனியப்பன்

## பரிசில்களும், விருதுகளும்

- 1982-ஆம் ஆண்டு, ஆரம்பப்பள்ளி படிக்கும் போதே கட்டுரைப்போட்டியில் முதல்பரிசு
- மலேசியத் தமிழ் எழுத்துலகம் தளத்தில் நடராஜா முனியப்பன் பக்கம்
# ஆறு. நாகப்பன்

**ஆறு. நாகப்பன்** (பிறப்பு: மார்ச்சு 20 1944) மலேசியாவில் எழுத்தாளர்களுள் ஒருவராவார். இவர் ஆசிரியர் பயிற்சிக் கல்லூரியில் விரிவுரையாளராகவும், பத்திரிகை ஆசிரியர், பதிப்பாளராகவும், பல ஆண்டுகள் மலேசிய இந்து சங்கத்தின் தேசியத் தலைவராகவும் இருந்து தற்போது ஓய்வுபெற்றுள்ளார். சிறந்த ஆன்மீகப் பேச்சாளரும்கூட.
# ஆறு. நாகப்பன்

## எழுத்துத் துறை ஈடுபாடு

1958 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். அதிகமாக சிறுகதைகள், கட்டுரைகள், கவிதைகள், திறனாய்வுகள் போன்றவற்றை எழுதி வருகின்ற அதேநேரம், தமிழ்க் கவிதைகளை மலாயில் மொழிபெயர்த்து "தேவான் பஹாசா" என்னும் மலாய் இதழில் பதிப்பித்துமுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மேலும் பல ஆண்டுகளாக "சக்தி" என்னும் சிவனிய சமய இதழைத் தமிழ் ஆங்கிலம் ஆகிய இருமொழிகளிலும் பதிப்பித்து வருகிறார்.
# கன்னியாகுமரி அரசு மருத்துவக் கல்லூரி

**கன்னியாகுமரி அரசு மருத்துவக் கல்லூரி** (*Kanyakumari Government Medical College*) தமிழ்நாட்டில் அமைந்திருக்கும் அரசு மருத்துவக் கல்லூரிகளில் ஒன்று ஆகும். இந்திய மருத்துவக் கழகத்தால் அங்கீகரிக்கப்பட்டுள்ள இக்கல்லூரி தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது. கன்னியாகுமரி மாவட்டம் நாகர்கோவிலில் உள்ள ஆசாரிபள்ளம் என்ற இடத்தில் இக்கல்லூரி அமைந்துள்ளது. கன்னியாகுமரி மாவட்டம் மற்றும் அதன் அருகில் உள்ள பகுதிகளில் உள்ள துவக்க மற்றும் இரண்டாம் நிலை மருத்துவமனைகளிலிருந்து பரிந்துரைக்கப்படும் நோயாளிகளுக்கு சிறப்பு சிகிச்சை வழங்கும் மருத்துவமனையாக இது இயங்குகிறது.
# கன்னியாகுமரி அரசு மருத்துவக் கல்லூரி

## வரலாறு

கன்னியாகுமரி மாவட்டம், நாகர்கோவிலில் உள்ள ஆசாரிபள்ளம் பகுதியில் அமைந்திருந்த அரசு காசநோய் மருத்துவமனை அரசு மருத்துவக் கல்லூரி அமைக்கப்படுவதற்கு உரிய தளமாக தேர்வு செய்யப்பட்டது. மருத்துவ கல்லூரியும் மருத்துவமனையும் ஒரே வளாகத்தில் இருக்கவேண்டும் என்ற இந்திய மருத்துவக் கழகத்தின் அறிவுறுத்தலுக்கு உட்பட்டு இக்கல்லூரியானது நிறுவப்பட்டது.
500 படுக்கைகள் கொண்ட மருத்துவமனையாக இம்மருத்துவமனை இயங்கி வருகிறது. முதல் ஆண்டு மருத்துவப் படிப்பு இங்கு 2004 ஆம் ஆண்டில் தொடங்கப்பட்டது. ஏறக்குறைய 500 மருத்துவ மாணவர்களும் பல மருத்துவ உதவியாளர் பயிற்சி மாணவர்களும் எந்த நேரத்திலும் இந்த நிறுவனத்தில் பயிற்சி பெற்று வருகின்றனர். எதிர்காலத்தில் புற்றுநோய் சிகிச்சையும் இங்கு மேற்கொள்ளப்படும்.
# கன்னியாகுமரி அரசு மருத்துவக் கல்லூரி

## மருத்துவமனை

பல சிறப்பு மிக்க அரசு மருத்துவமனை ஆண்டு முழுவதும் 24 மணி நேரமும் பொதுமக்களுக்கு திறந்திருக்கும். மாவட்டத்தின் மூன்றாம் நிலை பராமரிப்பு மையமாக செயல்படுகிறது. மருத்துவமனையில் பல தொகுதிகள் உள்ளன. வெளிநோயாளிகள் பிரிவுக்கு தினமும் அதிக அளவில் மக்கள் வந்து செல்கின்றனர். பல சிறப்பு மிக்க வெளிநோயாளிகள் பிரிவுக்காக அர்ப்பணிக்கப்பட்ட பாரம்பரிய பிரிவு மத்திய பூங்காவிற்குப் பின்னால் அமைந்துள்ளது. வெளிநோயாளிகள் பிரிவுக்கு பின்னால் இரண்டு பெரிய உள்நோயாளிகள் பிரிவு உள்ளன. பிரதான தொகுதியானது மகளிர் மருத்துவம் மற்றும் மகப்பேறு மருத்துவம், குழந்தை மருத்துவம், எலும்பியல், காது, மூக்கு மற்றும் தொண்டை மருத்து பிரிவு, புற்றுநோய்க்கான வார்டுகளைக் கொண்டுள்ளது மற்றும் 24 மணி நேர ஆய்வகத்துடன் இரண்டு அறுவை சிகிச்சை பிரிவுகள் கொண்டுள்ளது. சி டி மற்றும் எம் ஆர் ஐ ஸ்கேன் வசதிகள் அடித்தளத்தில் உள்ளன. கூடுதல் கட்டிடத்தில் மருத்துவ மற்றும் அறுவை சிகிச்சை பிரிவுகள் அவற்றின் தீவிர சிகிச்சை பிரிவுகளைக் கொண்டுள்ளன. இது கதிரியக்கவியல் மற்றும் மயக்க மருந்து துறைகளையும் கொண்டுள்ளது. கூடுதல் கட்டிடத்தில் சமீபத்திய கருவிகளுடன் மூன்று ஆபரேஷன் தியேட்டர்கள் உள்ளன. எக்ஸ் கதிர்கள் எக்ஸ் கதிர்கள், மீயொலி நோட்டம், மின் ஒலி இதய வரைவு, நுரையீரல் ஊடு சோதிப்பு, மூளைமின்னலை வரவு கண்டறியும் வசதிகள் தரை தளத்தில் உள்ளன.  
மருத்துவமனை அதன் சொந்த அறுவை சிகிச்சை அரங்குடன் கண் மருத்துவத்திற்காக ஒரு பிரத்யேக வார்டுகளைக் கொண்டுள்ளது. விபத்து மற்றும் அவசர சிகிச்சை பிரிவுகளுக்கான தனித் தொகுதிகள், நெஞ்சுக்கூடு சார்ந்த மருந்து வார்டு, தோல் மருத்துவம், மனநோய், அழுகச் செய்கிற , இரைப்பை குடல் நோய், தனிமைப்படுத்தல், எச்.ஐ.வி/எய்ட்ஸ் மேலாண்மை மையம், திருத்தப்பட்ட தேசிய காசநோய் கட்டுப்பாட்டு திட்டம் மையம், ரத்த வங்கி ஆகியவை பரந்த வளாகத்திற்குள் உள்ளன.  
24 மணி நேர காவல் நிலையம் வளாகத்திற்குள் ஒரு பிணவறையுடன் உள்ளது. மருந்துகள் மருந்தகம் பின்புற வாயிலுக்கு அருகில் அமைந்துள்ளது
# கன்னியாகுமரி அரசு மருத்துவக் கல்லூரி

## கற்பிக்கப்படும் பாடங்கள்

ஆண்டிற்கு மருத்துவப் பட்டப்படிப்பில் 100 இளநிலை மருத்துவ மாணவர் சேர்க்கைகளுக்கான இடங்களைக் கொண்ட இக்கல்லூரியில், மருத்துவம் சார்ந்த பல்வேறு பட்டயப்படிப்புகளும் வழங்கப்படுகின்றன.  
கல்லூரியில் 5.5 ஆண்டு இளநிலை மருத்துவம் மற்றும் அறுவையியல் (MBBS) பட்டம், அத்துடன் டிப்ளமோ செவிலியர் (GNM), டிப்ளமோ மருத்துவம், டிப்ளமோ ஆய்வகம் தொழில்நுட்பம் (DMLT), 4 ஆண்டு பட்டப்படிப்பு சிறுநீரக டயாலிசிஸ் தொழில்நுட்பத்தில் இளங்கலை அறிவியல் (B.Sc Paramedical). (2018 முதல்) 2018 -2019 ஆம் ஆண்டில் முதுகலை படிப்புகள் தொடங்கப்பட்டுள்ளன.  
கல்லூரி பொது மருத்துவத்தில் முதுகலை படிப்புகளை வழங்குகிறது. பொது அறுவை சிகிச்சை, மயக்க மருந்து, மகப்பேறியல் மற்றும் மகளிர் மருத்துவம், குழந்தை மருத்துவம், எலும்பியல், அவசர மருத்துவம், கண் மருத்துவம் மற்றும் தலை & கழுத்து மருத்துவம்.
# கன்னியாகுமரி அரசு மருத்துவக் கல்லூரி

## இணைக்கப்பட்டுள்ள ஆரம்ப சுகாதார நிலையங்கள்

இந்த மருத்துவக் கல்லூரியுடன் கீழ்கண்ட ஆரம்ப சுகாதார நிலையங்கள் இணைக்கப்பட்டுள்ளன.  
- இராஜாக்கமங்கலம் துறை மேம்படுத்தப்பட்ட ஆரம்ப சுகாதார நிலையம்
- செண்பகராமன் புதூர் மேம்படுத்தப்பட்ட ஆரம்ப சுகாதார நிலையம்
- வட்டவிளை நகர்ப்புற சுகாதார நிலையம்
- கோதநல்லூர் மேம்படுத்தபட்ட ஆரம்ப சுகாதார நிலையம்
# உவமான சங்கிரகம்

உவமைகளைச் சொல்லடைவாகவும், பொருளடைவாகவும் தொகுத்துக் காட்டும் நூல் **உவமான சங்கிரகம்**.  
உவமான சங்கிரக நூல்கள் நான்கு.  
உவமான சங்கிரகம் என்னும் பெயரால் மூன்று சிறிய நூல்கள் உள்ளன. அவை முறையே நூற்பாவாலும், விருத்தப்பாவாலும், வெண்பாவாலும் ஆனவை. இவற்றின் காலம் முறையே 15, 17, 18ஆம் நூற்றாண்டு.  
தொல்காப்பியம் பொருளதிகாரத்தில் உவம-இயல் மொழியின் அணியைக் கூறுகிறது. இதனை விரிவுபடுத்தித் தண்டியலங்காரம், மாறனலங்காரம் ஆகிய நூல்கள் பல்வேறு அணிகளைக் கூறுகின்றன. இந்த நூல்கள் பெண்ணின் உறுப்புகளுக்கு முன்னோர் சொன்ன உவமைகளைத் தொகுத்துக் கூறுகின்றன.  
13ஆம் நூற்றாண்டுக்குப் பின்னர் சிற்றிலக்கியம் எனப்படும் பிரபந்த நூல்கள் தோன்றின. பிரபந்தங்களில் பல பெண்ணை வருணிப்பதில் ஆர்வம் காட்டின. அவர்கள் வருணிக்கக் கையாண்ட உவமைகளைத் தொகுத்துக் கூறுபவை இந்த நூல்கள்.
# உவமான சங்கிரகம்

## கருவிநூல்

- தமிழ் இலக்கிய வரலாறு, மு அருணாசலம்
- தமிழ் இலக்கண நூல்கள், ச.வே.சுப்பிரமணியன், 2007
# குவலயானந்தம் (மாணிக்கவாசகர்)

உலகப் பன்னோக்கு என்னும் பெயரில் செய்திகளைத் தொகுத்துக் கூறுவது குவலயானந்தம் (குவலயம்+அனந்தம்)  
**குவலயானந்தம்** என்னும் பெயரில் இரண்டு நூல்கள் உள்ளன. ஒன்று வாதவூரார் என்பவரால் இயற்றப்பட்டது. மற்றொன்று அப்பைய தீட்சிதர் என்பவரால் எழுதப்பட்டது.  
மீமாம்சை என்னும் நூல் வடமொழியில் உள்ளது. இது அணியிலக்கணம் கூறும் நூல். இந்த நூலைத் தமிழில் தரும்படி வரகுண பாண்டியன் என்பவன் வேண்டினானாம். அவன் வேண்டுகோளுக்கு இணங்க வாதவூரான் என்பவர் இந்த நூலைச் செய்தளித்தாராம். இப்படி இந்த நூலின் சிறப்புப்பாயிரம் தெரிவிக்கிறது.  
இந்த வாதவூரார் திருவாசகம் பாடிய மாணிக்கவாசகர் அல்லர். பிரபந்தங்கள் தோன்றிய 13ஆம் நூற்றாண்டுக்குப் பிற்பட்டவர்.  
முற்றுப்பெறாத இந்த நூலில் 282 நூற்பாக்கள் உள்ளன. இவற்றில் சொல்லிலக்கணமும், அணியிலக்கணமும் கூறப்படுகின்றன.
# குவலயானந்தம் (மாணிக்கவாசகர்)

## கருவிநூல்

:தமிழ் இலக்கண நூல்கள், ச.வே.சுப்பிரமணியன் தெகுப்பு, 2007
# மைதிலி சரண் குப்த்

**மைதிலி சரண் குப்த்** (*Maithilisharan Gupt*, *मैथिलीशरण गुप्त*; ஆகஸ்ட் 3, 1886 – டிசம்பர் 12, 1964) ஒரு இந்திக் கவிஞர் மற்றும் இந்திய விடுதலைப் போராட்ட வீரர். நவீன இந்தி கவிதையுலகின் முக்கிய ஆளுமைகளுள் ஒருவராகக் கருதப்படுபவர்.
# மைதிலி சரண் குப்த்

## வாழ்க்கைக் குறிப்பு

உத்தரப்பிரதேசம் மாநிலம் ஜான்சிக்கு அருகிலுள்ள சிர்கான் எனும் ஊரில் 03-08-1886 ஆம் நாளில் பிறந்த இவர் பள்ளிப்படிப்புக்கும் குறைவாகத்தான் படித்தார். இவருடைய சகோதரர் சியாம் சரண்குப்தா புகழ்பெற்ற எழுத்தாளராக இருந்ததால் இவரும் இலக்கியத் துறையில் ஆர்வம் காட்டத் தொடங்கினார். 1903 ஆம் ஆண்டில் வைஸ்யோபகாரக் என்ற சஞ்சிகையில் இவரது சாண்ட்ஸ் எனும் படைப்பு வெளியிடப்பட்டது. அதன் பிறகு 1905 ஆம் ஆண்டில் சரஸ்வதி எனும் இதழில் இவருடைய முதல் கவிதை வெளியானது. இவரது கவிதைத் தொகுப்புகளில் 1909 ஆம் ஆண்டில் வெளியான “ரங்மைன் பாங்”, 1910 ஆம் ஆண்டில் வெளியான “ஜெயாத்ரத்வாத்”, 1912 ஆம் ஆண்டில் வெளியான “சந்த்ரஹாஸ்”, “கிசான்” மற்றும் 1916 ஆம் ஆண்டில் வெளியான “வைடாலிக்” போன்ற நூல்கள் மிகவும் சிறப்பு பெற்ற நூல்களாகக் கருதப்படுகின்றன.  
இந்திய விடுதலைப் போராட்டத்தில் வெள்ளையனே வெளியேறு இயக்கத்தில் இணைந்த இவர் 1940 ஆம் ஆண்டில் ஜான்சி சிறைச்சாலையிலும், 1941 ஆம் ஆண்டில் ஆக்ரா சிறைச்சாலையிலும் சிறைத்தண்டனை பெற்றார். 1952 முதல் 1964 வரை பன்னிரண்டு ஆண்டுகள் மாநிலங்களவை உறுப்பினராக நியமனம் செய்யப்பட்டார்.  
1936 ஆம் ஆண்டில் இந்தி சாகித்திய சம்மேளனம் இவருடைய சாகேத் கவிதை நூலுக்கு மங்கள பிரசாத் பரிசை வழங்கியது. பிரயாக், ஆக்ரா, காசி இந்து பல்கலைக்கழகங்கள் இவருக்கு சிறப்பு முனைவர் (டி.லிட்) பட்டங்களை வழங்கிச் சிறப்பித்தன. இந்தி ஆர்வலர்களால் “ராஷ்டிர கவி” என்று அழைத்துப் பெருமைப்படுத்தப்பட்ட இவருக்கு 1954 ஆம் ஆண்டில் இந்திய அரசின் பத்ம பூசண் விருது அளிக்கப்பட்டது.  
இவருடைய எழுபத்து எட்டாம் வயதில் சிர்கானில் 12-12-1964 ஆம் நாள் மரணமடைந்தார்.
# ஏ. எஸ். பிரான்சிஸ்

**ஏ. எஸ். பிரான்சிஸ்** (பிறப்பு: செப்டம்பர் 29, 1950), மலேசிய எழுத்தாளர்களுள் ஒருவராவார். மலேசியாவில் பேராக் மாநிலத்தில், ஆயர்தாவார் என்ற சிறு நகரிலிரிந்து 15 கிலோமீட்டர் தொலைவில், ஆர்க்கிராப்ட் எஸ்டேட் என்ற ஒரு இரப்பர் தோட்டத்தில், மரியம்மாள்-ஆரோக்கியசாமி தம்பதியினரின் புதல்வனாக பிறந்த இவர் தோட்டத் தமிழ்ப்பள்ளியில் தனது ஆரம்பக் கல்வியைத் தொடங்கினார். பின்பு சித்தியவான் காந்தி கலாசாலையில் ஆங்கிலம் கற்று, அடுத்த மூன்றாண்டுகளுக்குப் பிறகு, குடும்பச் சூழ்நிலையால் ஆங்கிலப்படிப்புக்கு முற்றுப்புள்ளி வைத்தார். பிறந்த தோட்டத்திலேயே, "சொக்கரா' வேலையில் சேர்ந்த்தார்.
# ஏ. எஸ். பிரான்சிஸ்

## சமயத் திருப்பணி

1970-ஆம் ஆண்டு, கத்தோலிக்க கிறிஸ்துவ குருமார்களின் ஆதரவில், தமிழ்நாடு, தெற்கு ஆற்காடு மாவட்ட நகரான திண்டிவனத்தில், சமயப் படிப்புக்குச் சென்று, அங்கு ஈராண்டுகள் படிப்பு முடித்து, பின் பூந்தமல்லி வேதியர் பயிற்சிப் பள்ளியில் ஓராண்டும் படித்து, சமயக் கல்வியில் பட்டயப் படிப்பில் தேர்வு பெற்றார். 1973-ஆம் ஆண்டு, ம்லேசியா திரும்பி, சமயத் திருப்பணி ஆற்றத்தொடங்கினார்.
# ஏ. எஸ். பிரான்சிஸ்

## எழுத்துத் துறை ஈடுபாடு

சிறிய வயது முதல் எழுத வேண்டும் என்ற எண்ணம் இவரின் மனதில் ஆழமாகப் பதிந்திருந்தது. 1975-ஆம் ஆண்டு, ஈப்போவிலிருந்து வெளிவந்த "ஒளி விளக்கு" என்ற கிறிஸ்த்துவப் பத்திரிகையில் கவிதை-கட்டுரைகள் எழுத ஆரம்பித்தார். இவரது "நவீன சாக்ரடிஸ்" என்ற முதல் புதுக்கவிதையும், "கையெழுத்து" என்ற முதல் சிறுகதையும், "வானம்பாடி" வார இதழில் 1980-ஆம் ஆண்டு அச்சேறி, மலேசிய வாசகர்களுக்கு இவரை அறிமுகப்படுத்தியது. அன்றிலிருந்து மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் புதுக்கவிதைகள் போன்றவற்றை எழுதி வருகின்ற இவர் வானொலிக்கு இசை சொல்லும் கதைகளும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. வானொலியில் ஒலிபரப்பாகியுள்ளன. இதுவரை, ஆயிரத்துக்கும் அதிகமான புதுக்கவிதைகள், நூற்றுக்கும் குறையாத கட்டுரைகள், நாற்பதுக்கும் மேற்பட்ட சிறுகதைகள், வானொலி நாடகங்கள், தொடர் கதைகள் என இவரது படைப்புகள் வெளிவந்துள்ளன. மலேசியாவில் அதிக புதுக்கவிதை படைப்பாளர், புதுக்கவிதை நூல்களை அதிகம் வெளியிட்டவர் என்ற பெருமைக்குரிய ஏ. எஸ். பிரான்சிஸ் அவர்களின் எழுத்துப்பணி இன்றும் தொடர்கிறது.
# ஏ. எஸ். பிரான்சிஸ்

## இவரது நூல்கள்

- தேடி எடுத்த தெய்வம்
- இயேசு தந்த வரம்
- காணிக்கை
- உணவும் உறவும்
- நட்புறவு
- வேள்விப் பயணம்
- ஓரிரவு மலர்கள்
- இளமையும் இறைவனும்
- கல்வெட்டுகள் காத்துக்கிடக்கின்றன
- வெளிச்சம் விலை போகிறது
- ஊசிப்போன உறவுகள்
- சிகரங்களும் பள்ளத்தாக்குகளும்
- புதுவானம் புலர்ந்தது
- உன்னில் உலகம்
- விழி
- கரை கடந்த கனவு
- பிதா தந்த பூமி
- என்ன தவம் செய்தேன்
- சாசனம்
- மக்கள் சக்தி
# ஏ. எஸ். பிரான்சிஸ்

## பட்டப்படிப்பு ஆய்வுகளில்

இவரது நூல்கள் பட்டப்படிப்பு ஆய்வுகளுக்காக பல மாணவர்களால் தேர்வு செய்யப்பட்டுள்ளன.
- மலேசியத் தமிழ் எழுத்துலகம் தளத்தில் ஏ. எஸ். பிரான்சிஸ் பக்கம்
# முரு. சொ. நாச்சியப்பன்

**முரு. சொ. நாச்சியப்பன்** (பிறப்பு: அக்டோபர் 3 1940) மலேசியாவில் எழுத்தாளர்களுள் ஒருவராவார். தமிழ் வண்ணன் எனும் புனைப்பெயரால் அறியப்பட்ட இவர் இதழாசிரியராகவும், தமிழ் நேசன், தமிழ் முரசு ஆகிய பத்திரிகைகளில் துணையாசிரியராகவும் இருந்துள்ளார்.
# முரு. சொ. நாச்சியப்பன்

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், தொடர்கதைகள், கட்டுரைகள், கவிதைகள் ஆகியவற்றை எழுதி வருகின்றார். மேலும், "கண்ணதாசன் பரம்பரை" எனும் தலைப்பில் தமிழகக் கவிஞர்களை மலேசிய வாசகர்களுக்கு அறிமுகப்படுத்தும் தொடர் கட்டுரையும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் முரு. சொ. நாச்சியப்பன் பக்கம்
# தமிழ் ஒலிப்புமுறை

தமிழ் ஓர் ஒலிப்பொழுக்கம் நிறைந்த மொழி. அதாவது தமிழில் எழுதுவதற்கும் உச்சரிப்பது அல்லது பலுக்குவதற்கும் நேரடியான, வரையறை செய்யப்பட்ட, இயல்பான தொடர்பு இருக்கின்றது. ஆகையால் தமிழை ஒலிப்பியல் மொழி என்றும் வகைப்படுத்துவர். **தமிழ் ஒலிப்புமுறை** கட்டுரை தமிழ் மொழியில் இருக்கும் தனித்துவ ஒலி இயல்புகளை, வரையறைகளை விளக்குவதற்கும், தமிழைத் தெளிவாக பலுக்குவதில் இருக்கும் சிக்கல்களை அடையாளப்படுத்துவதற்கும், தமிழைப் பேசுவதில் இருக்கும் பன்முகத் தன்மையைப் பட்டியலிடுவதற்கும், பிறமொழி ஆள் இடப் பெயர்களைப் பலுக்குவதில் இருக்கும் சிக்கல்களை விளக்குவதற்கும் ஓர் அறிமுகக் கட்டுரையாக இருக்கும்.
# தமிழ் ஒலிப்புமுறை

## தமிழ் மொழி ஒலியன்கள்

ஒலியன் என்பது தமிழில் காணப்படும் சொற்களின் பொருள்களை வேறுபடுத்தி அறிவதற்கு உரிய அடிப்படையான ஒலி அலகு. எடுத்துக்காட்டாகத் தமிழில் காணப்படும் அடு, ஆடு, இடு, ஈடு முதலியன பொருள் கொள்ளுதலில் தம்முள் வேறுபட்டவை ஆகும்.  
இவ்வேறுபாட்டை இச் சொற்களில் காணப்படும் அ(a), ஆ(a:), இ(i), ஈ(i:), ஆகிய ஒலியன்கள் காட்டுகின்றன. எனவே அ, ஆ இ, ஈ முதலியன ஆகியவை தமிழ் மொழியில் காணப்படும் தனித்தனி உயிர் ஒலியன்களாகக் கருதப்படுகின்றன.  
இவ்வாறு தமிழ் மொழியில் காணப்படும் சொற்கள் அனைத்தையும் ஆ(ரா)யும்போது, அ,ஆ,இ,ஈ,உ,ஊ,எ,ஏ,ஐ,ஒ,ஓ,ஔ என்ற 12 உயிர் எழுத்துக்களும், க,ங,ச,ஞ,ட,ண,த,ந,ப,ம, ய,ர,ல,வ,ழ,ள,ற,ன ஆகிய 18 மெய் எழுத்துக்களும், ஃ என்னும் எழுத்தால் குறிக்கப்படும் ஆய்தமும் குற்றியலிகரம் குற்றியலுகரம் என்று 33 ஒலியன்கள் உள்ளன.  
- மெய்யெழுத்துக்களின் ஒலிப்புமுறை வெளிப்படும் விதம்:
- மெல்லண்ண மெய்கள் (1): க, ங
- அண்ண மெய்கள் (2): ச, ஞ
- நரம்பு ஒலி மெய்கள் (3): ட, ண
- நுனிநாப் பல்லின மெய்கள் (4): த, ந
- இதழின மெய்கள் (5): ப, ம
- அரை உயிர் மெய்கள் : ய, ர, ல, வ
- தனித்துவ தமிழ் மெய்கள் : ழ, ள, ற, ன
# தமிழ் ஒலிப்புமுறை

## ஒலி வகைகள்

ஒலிகள் அவை பலுக்கப்படும் போது பயன்படும் ஒலி உறுப்புக்களின் இடத்தையும் (place) அவை பலுக்கப்படும் முறையையும் (manner) அடிப்படையாக வைத்துப் பல்வேறு வகைகளாகப் பிரிக்கப்படும்.  
ஒலி உறுப்புக்கள்:
- காற்றறைகள் (air chambers) - நெஞ்சு, தொண்டை, வாய், மூக்கு - நெஞ்சிலிருந்து எழும் காற்று தொண்டை வழி சென்று வாய், மூக்கு ஆகியன வழி வெளிப்படும்போதுதான் இவ்வொலிகள் உண்டாகின்றன.
- ஒலி எழுப்பிகள் (articulators) - பல், இதழ், நாக்கு, அண்ணம், குரல்வளை - இவற்றுள் பல், அண்ணம் ஆகியன அசையா உறுப்புக்கள்; இதழ், நாக்கு, குரல்வளை மடல்கள் (vocal chords) அசையும் உறுப்புக்கள்.
- வாய் ஒலிகளும் மூக்கு ஒலிகளும் (oral & nasal)  
காற்று வாய்வழி வரும்பொழுது மூக்கறை அடைபட்டு வாய்வழி ஒலி வரும்போது உருவாகும் ஒலி அலைகள் வாய் ஒலிகள் (oral sound) - அ,இ,க,ச,ட போன்றவை.  
வாய் அடைக்கப்பட்டு மூக்கு வழி வரும் ஒலி அலைகள் மூக்கொலிகள்(nasal) - ங,ஞ,ண,ந,ம,ன போன்றவை.
# தமிழ் ஒலிப்புமுறை

## எழுத்து வகைகள்

தமிழ் எழுத்துகள் வல்லினம், மெல்லினம் மற்றும் இடையினம் என பிரிக்கப்பட்டுள்ளன. உச்சரிக்கையில், வல்லின எழுத்துகள் அழுத்தம் மிகுந்தும், மெல்லின எழுத்துகள் அழுத்தம் குறைந்தும், இடையின எழுத்துகள் மிதமான அழுத்தத்துடனும் ஒலிப்பன.  
வல்லின எழுத்துகள் சொல்லின் முதலாக தோன்றும் பொழுதும் சொல்லின் இடையில் இன ஒற்றுக்குப் பிறகு தோன்றும் பொழுதும் வல்லினதிற்குறிய இயல்பான அழுத்தத்துடனேயே உச்சரிக்கப் படுகின்றன. ஆனால் பெரும்பாலும் சொல்லின் இடையில் தனித்து தோன்றும் பொழுது அழுத்தம் சற்று குறைந்து ஒலிக்கப்படுகின்றன.  
எடுத்துக்காட்டுகள்:
- இயல்பான அழுத்தம் - பாவை, இனிப்பு; செம்மை, மகிழ்ச்சி
- குறைந்த அழுத்தம் - இயல்பு; பாசம்
# பெ. நாராயணசாமி

**பெ. நாராயணசாமி** (பிறப்பு: பிப்ரவரி 13 1941) மலேசியாவில் எழுத்தாளர்களுள் ஒருவராவார். முதல்வன், ஞானமணி, சக்திவடிவேலன் போன்ற புனைப்பெயர்களால் அறியப்பட்ட இவர் லாரி ஓட்டுநராகப் பணியாற்றி வருகின்றார். மேலும் இவர் ஒரு சிறந்த மேடை நாடகப் பயிற்றுநரும், நல்ல காற்பந்தாட்டக்காரருமாவார்.
# பெ. நாராயணசாமி

## எழுத்துத் துறை ஈடுபாடு

1952 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகள், கட்டுரைகள், நாடகங்கள், விமர்சனங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கே. ஐ. நாராயணன்

**கே. ஐ. நாராயணன்** (பிறப்பு: அக்டோபர் 6 1939) மலேசியாவில் எழுத்தாளர்களுள் ஒருவராவார். ஓய்வு பெற்ற தலைமையாசிரியரான இவர் "மலரும் உள்ளம்" எனும் மாத இதழுக்கு ஆசிரியாராகவும் இருந்துள்ளார்.
# கே. ஐ. நாராயணன்

## எழுத்துத் துறை ஈடுபாடு

1961 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள் தொடர்கதைகள் புதுக்கவிதைகள் மற்றும் கட்டுரைகளும் துணுக்குகளும் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் கே. ஐ. நாராயணன் பக்கம்
# குறமகள் இளவெயினி

**குறமகள் இள எயினி** சங்ககாலப் புலவர்களில் ஒருவர். புறநானூறு 157 எண் கொண்ட பாடல் ஒன்று மட்டும் இவர் பாடியதாகச் சங்கநூல் தொகுப்பில் இடம் பெற்றுள்ளது. இவரது பெயர் குறமகள் குறியெயினி என்னும் புலவரின் பெயர் அமைப்பைப் போன்றது.
# குறமகள் இளவெயினி

## புறநானூறு 157 சொல்லும் செய்தி

ஏறைக்கோன் என்னும் மன்னனின் பெருமையை மற்றொரு மன்னனிடம் கூறுவதாக இந்தப் பாடல் அமைந்துள்ளது.
# குறமகள் இளவெயினி

## புறநானூறு 157 சொல்லும் செய்தி

### ஏறை

ஏறு என்னும் பெயர் கொண்ட இந்த ஊர் இக்காலத்தில் 'காளையார் கோயில்' என்னும் பெயருடன் வழங்கப்படுகிறது.
# குறமகள் இளவெயினி

## புறநானூறு 157 சொல்லும் செய்தி

### ஏறை

#### ஏறைக்கோன் படைத்தலைவன்

ஏறைக்கோன் தன் படைவீரர்களைப் பழிக்கமாட்டான். தான் முன்னின்று போர்புரிந்து வெல்வான்.
# குறமகள் இளவெயினி

## புறநானூறு 157 சொல்லும் செய்தி

### ஏறை

#### ஏறைக்கோன் தூதன்

பகை வேந்தர்களின் அவையில் அஞ்சாது நடக்கும் ஆண்மை நிறைந்தவன்.
# குறமகள் இளவெயினி

## புறநானூறு 157 சொல்லும் செய்தி

### ஏறை

#### ஏறைக்கோன் பண்புகள்

தன்னைச் சார்ந்தவர்கள் தனக்குத் தப்பு செய்தால் அதனை ஏறைக்கோன் பொறுத்துக்கொள்வான். பிறர் தம்மை அறியாமல் செய்யும் தவறுகளுக்காகத் தான் நாணுவான். அவர்கள் செய்யும் தவற்றினுக்குத் தானும் ஒரு காரணம் என்று எண்ணும் மனப்பாங்கு உள்ளவன்.
# குறமகள் இளவெயினி

## புறநானூறு 157 சொல்லும் செய்தி

### ஏறை

#### குறவர் பெருமகன்

மலைவாழ் குடிகளைக் குறவர் என வழங்குதல் சங்ககால வழக்கம். ஏறைக்கோனைக் குறவர் பெருமகன் என்று புலவர் குறிப்பிடுவதால் இவன் மலைசார் மக்களின் தலைவன் எனத் தெரிகிறது.
# நிர்மலா ராகவன்

**நிர்மலா ராகவன்** (பிறப்பு: அக்டோபர் 17 1942) மலேசியாவில் எழுத்தாளர்களுள் ஒருவராவார். ஓய்வு பெற்ற இடைநிலைப் பள்ளி ஆசிரியையான இவர் ஆங்கிலம், தமிழ் ஆகிய இரு மொழிகளிலும் சரளமாக எழுதக்கூடியவர்.